Tamperelaiskirjailijan näkemys: Voisiko tässä olla Tampereen Vanha kaupunki? Samanlaista aluetta ei ole missään muualla

Tamperelaisen arkkitehti-kirjailijan Juha Jaakolan teos Parasta Tamperetta - Taloja ja paikkoja parhaasta päästä julkaistaan keskiviikkona 27.syyskuuta. Kirjan runkona toimii Museoviraston vuonna 2009 tekemä selvitys, jonka perusteella Tampereelta nimettiin 20 valtakunnallisesti merkittävää rakennettua kulttuuriympäristöä. Perusteellisen, historiaa kuvien ja tekstin kautta sisältävässä kirjassa esitellään kymmeniä kiinnostavia paikkoja ja rakennuksia, mutta yksi kohta kirjassa saa kuitenkin erityisesti ajatuksen hyrräämään. Tämä löytyy kirjan viimeisestä kappaleesta, jonka otsikko on: Vanha kaupunki Tampereella . Kappaleessa Jaakola kertoo, että joissakin ajatuksissa on visioitu Vanhaa Tamperetta tai Vanhaa kaupunkia Tampereelle ja yhtenä kirjan lähtökohtana onkin toiminut Tampereen vanhan kaupungin ideasta käydyt keskustelut. Kuusvooninkinen valmistui finlaysonin tehdasalueelle vuonna 1837: –Tampereella ei kuitenkaan ole samantyyppistä Vanhaakaupunkia kuin esimerkiksi Tallinnassa ja Tukholmassa, joissa säilyneitä rakennuksia on jopa 1500-luvulta. Siinä mielessä on väärin puhua Vanhastakaupungista, kun Tampereen keskustassa ei ole ainoatakaan oikeasti vanhaa rakennusta, Jaakola lisää. Jaakola kuitenkin toteaa samaan hengenvetoon, että Tampereella on kuitenkin uniikki, yli sata vuotta vanha tehdasalue, jollaista ei ole missään muualla. Kirjassaan hän kutsuukin aluetta nimellä: Tampereen Tehtaiden Vanhakaupunki. Jaakolan kirjassa hänen nimeämänsä alue rajoittuu Tammerkosken länsipuolelle. Pohjoisessa alue rajoittuu Näsilinnaan ja etelässä Kirjastonpuiston pohjoisosaan. Finlaysonin alue Pitäisikö alue nimetä? Jaakola pohtii, että alueesta voisi hyvinkin käyttää nimitystä Tampereen Tehtaiden Vanhakaupunki. - Tammerkoski ja sen ikoninen alue henkivät historiaa ja ovat myös yksi Tampereen suosituimmista nähtävyyksistä, joten nimestä voisi hyvinkin olla hyötyä esimerkiksi myös kaupungin ja vanhan tehdasalueen markkinoinnissa. Ei siitä varmasti haittaakaan olisi, Jaakola sanoo. Mitä mieltä sinä olet? Pitäisikö Tampereen uljas keskusta-alueen tehdasalue nimetä? Kerro myös oma ehdotuksesi kommenttikentässä. Tammerkoski Hatanpään Kartano Hervannan keskusakseli Hämeenpuisto Kalevan kirkko ja kaupunginosa Kalevankankaan hautausmaa Lapin pientaloalue Lielahden rautatieasema Museosilta Pispalanrinne Pyynikin näkötorni Pyynikinrinne Ratinan stadion Tammerkosken teollisuusmaisema Tampereen Hämeenkatu, Hämeensilta ja Keskustori Tampereen linja-autoasema ympäristöineen Tampereen rautatieasema ja veturitallit Tampereen tuomiokirkko Tampereen yleinen sairaala Teiskon kirkko ja Teiskon kartano Viinikka-Nekalan pientaloalue